Държавен вестник, бр. 22, 2015 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  22
и посочените факти по ал. 1, т. 1 и 2, как­
то и с цел да се удостовери съответствието 
на заявените данни, РА писмено уведомява 
ползвателя на помощта за необходимостта от 
представяне на допълнителни данни и/или 
документи, включително такива, които не са 
посочени в приложение № 13. Ползвателят на 
помощта представя изисканите му данни и/
или документи в срок до 15 работни дни от 
уведомяването.
(3) Срокът по ал. 1 може да бъде удължен, 
когато:
1. Разплащателната агенция е упражнила 
правомощието си по ал. 2 – със срока за 
представяне на изисканите данни и/или до­
кументи от ползвателя;
2. по реда на ал. 1 са събрани данни и/или 
документи, от които възниква съмнение за 
нередност – до установяване от РА на всички 
факти и обстоятелства, необходими за изясня­
ване на случая, а при установени съмнения 
за наличие на престъпни обстоятелства – до 
постановяване на влязъл в сила акт на ком­
петентния орган;
3. при обработката на заявката за плащане 
РА установи необходимост от предоставяне 
на становище и/или информация от други 
органи или институции – до датата на полу­
чаването им в РА;
4. се провежда контролна проверка въз 
основа на Приложение I, т. 4 от Делегиран 
регламент (ЕС) № 907/2014 на Комисията от 
11 март 2014 г. за допълнение на Регламент 
(ЕС) № 1306/2013 на Европейския парламент 
и на Съвета във връзка с разплащателните 
агенции и други органи, финансовото управле­
ние, уравняването на сметки, обезпеченията 
и използването на еврото (ОВ, L 255/18 от 
28 август 2014 г.) (Делегиран регламент (ЕС) 
№ 907/2014) – с един месец.
(4) В случаите по ал. 3, т. 2 и 3 РА уведо­
мява писмено ползвателя на помощта. 
(5) Заявките за плащане и приложените 
към тях документи могат да бъдат изцяло или 
частично оттеглени от ползвателя на помощта 
по всяко време в писмена форма. Оттеглянето 
поставя ползвателя в положението, в което се 
е намирал преди подаването на въпросните 
документи или на част от тях.
(6) Когато ползвателят на помощта е уве­
домен от РА за евентуални случаи на неред­
ности в документите по ал. 5 и е уведомен за 
намерението на РА да извърши проверка на 
място/посещението или когато при провер­
ката на място се установи нередност, не се 
разрешава оттегляне по отношение на частите 
на тези документи, засегнати от нередността.
(7) При оттегляне на заявката за плащане, 
което не попада в хипотезата на ал. 6, полз­
вателят има право да подаде нова заявка за 
плащане в срока по чл. 45, ал. 2. 
(8) Заявките за плащане и приложените 
към тях документи могат да бъдат поправяни 
и коригирани по всяко време след подаването 
им в случай на очевидни грешки, признати 
от РА въз основа на цялостна преценка на 
конкретния случай и при условие че ползва­
телят е действал добросъвестно. 
(9) Разплащателната агенция може да при­
знае очевидни грешки само ако те могат да 
бъдат непосредствено установени при техни­
ческа проверка на информацията, съдържаща 
се в документите по ал. 8.
(10) Не се допуска коригиране или попра­
вяне на заявките за плащане и приложените 
към тях документи извън случаите по ал. 8.
Чл. 48. Размерът на дължимите на полз­
вателите плащания се изчислява въз основа 
на приетите за допустими и реално извърше­
ни разходи след извършване на проверките 
по чл. 47, ал. 1, т. 1 и 2 и при спазване на 
разпоредбите на чл. 63 от Регламент за из­
пълнение (ЕС) № 809/2014 на Комисията от 
17 юли 2014 г. за определяне на правила за 
прилагането на Регламент (ЕС) № 1306/2013 
на Европейския парламент и на Съвета по 
отношение на интегрираната система за адми­
нистриране и контрол, мерките за развитие на 
селските райони и кръстосаното съответствие 
(ОВ, L 227/69 от 31 юли 2014 г.) (Регламент за 
изпълнение (ЕС) № 809/2014).
Чл. 49. (1) Разплащателната агенция може 
да откаже изплащането, както и да изиска 
възстановяване на част или цялата финансова 
помощ, когато:
1. установи при проверките по чл. 47, ал. 1, 
т. 1 и 2 нередовност на документите или не­
пълнота или неяснота на заявените данни и 
посочените факти; 
2. ползвателят на помощта не отстрани 
непълнотите и пропуските и не представи 
изисканите му документи в срока по чл. 47, ал. 2; 
3. установи несъответствие с целите, дей­
ностите и изискванията, определени с тази 
наредба;
4. наложи административна санкция по 
чл. 63, параграф 1 от Регламент за изпълнение 
(ЕС) № 809/2014;
5. инвестицията не е изпълнена в срока, 
посочен в договора за отпускане на финансово 
подпомагане; 
6. инвестицията е изпълнена неточно, 
включително когато ползвателят на помощ­
та е придобил активи и/или изпълнил дей­
ности – предмет на подпомагането, с тех­
нически параметри или в отклонение от 
количествено-стойностна сметка, различни 
от одобрените от РА – когато констатирани­
те отклонения водят до недопустимост или 
необоснованост на заявените за подпомагане 
дейности или разходи или засягат основната 
цел на проекта, или променят предназначе­
нието на инвестицията съгласно одобрения 
проект, или водят до несъответствие с целите, 
дейностите, изискванията и критериите за 
оценка, определени в тази наредба и договора 
за отпускане на финансова помощ;